Coolbet Arvustus 2022 - Mainekas Eesti Online Spordiennustussait\nCoolbet arvustus - Põhjalik ülevaade ennustusportaalist\nCoolbet online-spordiennustused on vägagi uus tegija oma nišis. Nimelt saabusid nad turule alles 2016. aastal, mis suunab nad sujuvalt pesamunade sekka. Kuid noorusele vaatamata on nad juba korduvalt auhindu võitnud.\nNäiteks 2020. aastal said nad auhinna "Parim Spordiennustuse Toode Mobiilis". See portaal on väga omanäoline, ent just see ongi nende trump. Spordialade kaetavus on korralik, Coolbet koefitsiendid kenad ja spordiennustuse kogemus tasemel. Seejuures tekibki küsimus, kas midagi on valesti ka? Just sinu jaoks tegimegi korraliku ülevaate ja testi sellest ennustusportaalist. Loe kohe edasi, et sukelduda vajalikku infosse!\nKui kähku käib Coolbet kasutajakonto tegemine?\nCoolbet Eesti registreerimine kujutab endast kahte võimalikku lähenemist: võid teha endale konto Trustly sissemakse sooritamise kaudu, misjärel saad koheselt ennustama minna või siis täita registreerimisankeet, mis võimaldab sul kõigepealt endale konto luua. Kuivõrd Trustly makse on pea automaatne registratsioon, siis vaatasime, mis moel saab ankeedi täitmisega end sisse möllida.\nKõigepealt pidi registratsiooniks lisama oma e-posti ja välja mõtlema sobiva salasõna. Järgmisena oli vajalik sisestada kehtiv mobiilinumber. See peab olema õige ja koheselt ligipääsetav, kuivõrd sinna saadetakse konto kinnitamiseks vajalik kood. Enne konto avamist saad valida sobiliku valuuta rippmenüüst ning kinnitada, et nõustud kõikide reeglite ja tingimustega.\nJärgmises ankeedi osas oli vaja sisestada ees- ja perekonnanimi, isikukood, kodune aadress ja kasutajanimi. Lõpetuseks saad valida, kas soovid Coolbetilt erinevaid turunduslikke pakkumisi. Positiivne on see, et sealjuures oli võimalik eraldi nõustuda konkreetsete turunduse vormidega nagu otsepost, telefonikõned, SMSid või e-mail.\nKui aga see kõik on täidetud, siis saadetaksegi märgitud telefoninumbrile SMS, millesse lisatud PIN-kood tuleb sisestada veebilehel olevasse lahtrisse. Kui ei peaks PIN saabuma mõne minuti jooksul, siis saad ühe nupulevajutusega tellida uue koodi. Samuti võid muuta telefoninumbrit, kui tuleb välja, et tegid eelnevalt ankeedis numbri sisestamisel mõne vea.\nLõpuks oledki sisse loginud oma uude kasutajakontosse. Siis tulevadki ette variandid, kuna tegu on multiportaaliga: saad teha kolme erineva alamsektsiooniga sissemakse ehk siis sporti, kasiinosse ja pokkerisse. Siinses arvustuses keskenduma ainult spordiennustustele, mistõttu jätame muud registreerumisjärgsed pakkumised täiesti kõrvale.\nÜldjoontes sujub Coolbetis registreerumine kiiresti ja meeldivalt. On tunda, et kasutajakogemuse peale on palju mõeldud, mistõttu on lahtrid hästi disainitud ja nõutud informatsioon selgelt väljendatud. Kindlasti on positiivne seegi, et saad tegelikult ankeedi täitmise asemel ka väga kiiresti kasutaja Trustly sissekande kaudu loodud.\nKuidas töötavad sisse- ja väljamaksed saidis Coolbet online-spordiennustused?\nCoolbet pangandusvõimalused on mitmekesised, sest sissemakseteks saad kasutada kõiki juhtivaid Eesti panku: Swedbank, LHV ja SEB. Siiski on puudu COOP Pank, Inbank ja Luminor Nordea. See on miinus, kuna ei saa eeldada, et kogu Eesti ennustajaskond vaid kolme liiderpanka kasutab. Täiendavalt on olemas ka e-rahakotid Skrill ja NETELLER.\nMugavaks rahakandeks on integreeritud Trustly platvormi võimalus. See Skandinaavia päritoluga makseplatvorm pakub kiiret maksete teostamist sinu kodupanga ja Coolbeti rahakonto vahel. Sealt alt on saadaval lisaks põhipankadele ka Luminor Nordea, ent ülejäänud Eesti pangad on siiski vahetu sissemaksu teostamiseks puudu.\nDeebet- ja krediitkaartide hulgast saad teha sissemakse nii VISA kui Mastercardiga. Huvitava lahendusena on saadaval ka Revolut Card Deposit võimalus. See on küll sissemakse meetod, mida teistel Eestis tegutsevatel ennustusportaalidel pole sugugi saadaval. Kui teed ülekandeid, siis arvesta, et Coolbet minimaalne sissemakse on 2 eurot kõiki maksemeetodite puhul, v.a. NETELLERis ja Skrillis. Viimaste variantide korral vaja teostada vähemalt 10-eurone makse.\nKõik sissemaksed ilmuvad sinu kontole kohe, mingi viibimist pole. Aga väljamaksete juures pead arvestama sellega, et need toimivad ikkagi Trustly kaudu. Minimaalne väljamakse summa on 10 eurot ning selle ülekande aeg võtab maksimaalselt aega ühe tööpäeva. Muidugi võib raha ka kiiremini liikuda, ent see sõltub juba konkreetse ajahetke maksete koormusest.\nArvesta, et e-rahakotiga tehtud tasuta väljamaksete arvu võib ennustusportaal piirata ühele väljamaksele nädalas. Kui teed siiski tihemini, siis nad reserveerivad õiguse panna täiendavatele e-rahakoti väljamaksetele 4%-suuruse teenustasu. Samuti tuleb kõik kontole sisse makstud summad vähemalt üks kord läbi mängida enne, kui saad raha uuesti välja võtta.\nTöötajad teevad sulle lisakontolli, kui sinu ühe või mitme väljamakse kogusumma on 2000 eurot või rohkem. Neid kontrolle võidakse läbi viia ka väiksemate summade puhul. Põhjus on selles, et nad soovivad tõkestada rahapesu ning kuritahtlike tegevuste finantseerimist. Lisaks kõigele eelnevale on pandud reegel, et 24-tunnise perioodi vältel ei tohi rohkem kui 50 000 eurot välja võtta, kui just pole vastavat kokkulepet tehtud Coolbetiga.\nMillised on portaali boonused ja Coolbet sissemakseboonus?\nTervitusboonus on spordiennustuste portaalide seas üks Eesti parimaid. Nimelt antakse värsketele liitujatele 100% sissemakseboonust kuni 150 euro ulatuses. Käiku tuleb lasta lihtsalt Coolbet boonuskood. Kuid selle kõrval võid valida ka raha duubeldamise asemel teise pakkumise, mis esimese kasutamise välistab. Kui maksad 10 eurot sisse, siis saad 4-kordse boonuse ehk saad panustada 50 euro ulatuses.\nCoolbet sissemakseboonus eeldab minimaalset sissemakse 10-eurost summat. Kui kasutad duubeldamise varianti, siis peab oma spordiboonuse läbi panustama vähemalt 6 korda. Seejuures peab Coolbet koefitsiendid olema vähemalt 1.70, et kvalifitseeruks läbi panustamisena. Aktsepteeritud on nii üksik-, kombo- kui ka süsteempanused.\nLisainformatsioon: 100% sissemakseboonust kuni 150 euro\nLäbimängimine: min 1.7\nTeise tervituspakkumise puhul tuleb spordiboonus läbi panustada lausa vähemalt 10 korda. Kuid koefitsient on sama ehk minimaalselt 1.70. Arvesta, et tühistatud panuseid koefitsiendiga 1.00 ei loeta boonuse nõuete täitmiseks. Need boonused tuleb läbi ennustada 30 päeva jooksul. Oluline on märgata, et e-rahakotiga tehtud sissemaksetele ei saa sissemakseboonust. See on märkimisväärne puudus!\nJooksvate kampaaniate ja boonuspakkumiste osas on Coolbet rikkalik ennustuspaik. Kasvõi juba meie testimise käigus toimus nii palju erinevaid kampaaniaid. Näiteks korraldati Premium Liiga võistluste eri võidetava sularahaga, 10 eurot tasuta Livebeti kui vastad viktoriini küsimustele ning 10% võidulisa Meistrite Liiga kombovõimendusega.\nKõik see kampaaniate rohkus on suurepärane trump, millega antud ennustussait on välja tulnud. Positiivne on see, et kõik need pakkumised ei lenda ühte auku. Saadaval on nii riskivabasid panuseid, sularaha võite, väljakutseid, võidulisa, erikoefitsiente, tasuta Livebet'e ja duubeldusvõimalusi. Ühekorraga võib vabalt olla sealses keskkonnas saadaval 10-15 erinevat kampaaniapakkumist.\nÜks ägedamaid pakkumisi on siiamaani olnud neil Triple Up, mis on regulaarselt juba tükk aega toimnud. Kui teed nädalavahetusel kolm päeva järjestikku panuse miinimum koefiga 3.00 ja võidad panused, siis saad endale Jackpoti. See Jackpot oli näiteks meie testimise ajal 2000 eurot. Selliseid ahvatlevaid pakkumisi on seal püsikasutajatele ikka ja jälle.\nMillised on Coolbet panustamisvõimalused?\nAlustame panustamisturgudest jalgpalli näitel. Üldiselt on panustamisturgude valik kenasti kõikvõimalikke turge kattev. Näiteks saad panuseid panna topeltvõimalusele, kodumeeskonna väravate arvule, pool/täisajale, viimase skoorivale meeskonnale, poolaja väravate arvule, händikäppidele, paaris/paaritule ning viigi välistamisele.\nVäikseim panustamise aste on 0,1 eurot. Oluline on märgata, et neil on võitude suurused piiratud. Ühegi kihlveo eest pole võimalik saada enam kui 100 000 eurot. Nädala kohta on suurimaks võidusummaks määratud pool miljonit. Panustamise käigus on võimalik teha üksik-, mitmik- ja süsteempanuseid. Viimase variandi puhul on sul võimalik ka valida pankuri valik. Lõpptulemus peab alati olema sel juhul õige, et saaksid panuselipikuga üldse võta.\nKui soovitad teada, kas oled panusega võitnud, siis tuleb minna enda konto alla ja vaadata panuste ajalugu. Selle viite leiad ka oma panuselipikult, kust saad mugavalt ajaloo ja sealsete tulemuste ülevaateni jõuda. Mõnikord võid märgata seal "Otsustamata" määrangut. See tähendab, et pole veel lõplikku tulemust kinnitatud ja pead veel veidi ootama, et saada teada, kas oled võitnud.\nCoolbet koefitsiendid pole fikseeritud. Need võivad alati suureneda ja väheneda, kuna neid mõjutavad palju faktoreid. Näiteks võivad koefitsiendid muutuda vastavalt sellele, kui palju inimesi on konkreetset panust teinud. Küll aga võid arvestada, et kui koefitsient muutub ja sa oled juba panuse teinud, siis sinu tingimused enam ei kõigu.\nPanustades võid arvestada sellega, et sinu limiiti võidakse portaali tegijate poolt vähendada. Võimalike põhjuste nimekiri on pikk, kuid sinna kuuluvad topeltkontod, arbitraažid, vigade ära kasutamine ning boonuste kuritarvitamine. Seepärast tasub alati kahtluste korral tutvuda nende sisekorraeeskirjaga. Coolbeti puhul on neil päris ranged reeglid, sh ka samast leibkonnast inimeste poolt tervitusboonuste kasutamise osas.\nUurime, milline on spordialade esindatus...\nSpordialade valik on Coolbetis kõva. Kui soovid tavalisi lemmikuid panustamise objektiks võtta, siis võid seda rahus teha, kuna olemas on jalgpall, lauatennis, jäähoki, tennis ja korvpall. Need kõik on ju kodumaiste ennustajate "lemmarid". Kuid kõikide nende kõrval on saadaval ka eSpordi valdkond ning siinkohal on esindatud täiesti kõrgel tasemel.\neSpordi repertuaarist leiad näiteks mängud nagu LoL, Rainbow Six, CS: GO, FIFA, Dota ja NBA2K. See on väga hea valik ja teeb silmad ette nii mõnelegi konkureerivale portaalile, kus on eSpordi nimekirjas vaid 2-3 mängu. Kui tundub, et läheb veidi igavaks, siis saad alati proovida kätt ka vähem tuntud spordialade ennustamisel.\nNäiteks saad panna panuseid ragbile, snuukerile, MMA-le, Ameerika jalgpallile, kriketile, kergejõustikule ja Austraalia jalgpallile. Kusjuures esindatud on ka meelelahutusega seotud ennustused.\nVirtuaalspordi fännidele on saadaval vastav sektsioon. Seal saad panna panuseid erinevatele virtuaalselt toimuvatele kohtumistele. Näiteks saad heita panuseid aladele nagu koerte võidujooks, jalgpall, tennis, hobuste võiduajamine ja korvpall. Taoliselt mitmekesine valik annab võimaluse ennustada isegi siis, kui su tavapärased liigad on puhkusele läinud.\nKas siit portaalist leiab voogedastuse ja live-panused?\nCoolbet live-ennustuste tegemise võimalus on saidil olemas. Saad panna panuseid juba alanud spordisündmustele, ennustades nende kulgu reaalajas. Pead lihtsalt minema vastavasse Livebet rubriiki. Ennustamise kogemus ise on väga sarnane tavalistele panuste tegemisele. Erinevus on aga selles, et panuse kinnitamisel pead arvestama alati umbkaudu 5-10 sekundi pikkuse viivitusega.\nLivebet rubriigis on erinevaid spordialasid palju. See on positiivne, et Coolbet pakub reaalajas panustamise tuge niivõrd erinevatele aladele nagu jäähoki, korvpall, tennis, pesapall, rattasõit, ragbi ja kriket. Üsna stabiilselt on saadaval ka lauatennise reaalajas kulgevad kohtumised. Nende live-panustamise disain on heal tasemel, kuna koefitsientide muutused on visuaalselt selgelt eristatavad roheliste ja punaste märguannete vaheldumisel.\nKahjuks ei saa Coolbet online-spordiennustusi otseülekandena vaadata. Neil puudub voogedastuse funktsionaalsus sootuks. See võiks aga olemas olla, kuna niigi on selgelt näha, et nad on panustanud palju investeeringuid oma Coolbet kasutajakogemuse parandamiseks. Üks samme järgmisele tasemele astumiseks olekski korraliku otseülekannete toe lisamine.\nui sujuvalt läheb mobiilne kasutuskogemus?\nHetkeseisuga pole saadaval Coolbet spordiennustute äppi eestlastest kasutajatele. See on olnud eelnevalt saadaval ning tegelikult on tänase päevani internetiavarustes aegunud infot selle olemasolu kohta. Reaalsuses tuleb aga leppida sellega, et neil pole eraldiseisvat mobiiliäppi. See on saadaval ainult pokkerimängijatele.\nAga mobiilset seadet kasutades on vaatamata sellele võimalik teha spordiennustusi vägagi edukalt. Nimelt on nad loonud oma responsiivse mobiilisaidi, mis kohaldub sinu nutitelefoni või tahvelarvutiga. See tähendab, et saad oma ennustusi teha suurepäraselt ka nutiseadet kasutades. Pead ainult sisse logima, nende disain kohaldub automaatselt sinu ekraanisuurusega ning panustamine võibki alata.\nKa meie proovisime selle praktikas läbi. Üldjoontes on Coolbet mobile kasutuskogemus tasemel. Mõnes kohas häiris tunne nagu oleks osa veebilehest kuhugi ära kadunud. Otseselt ühtki elementi kaotsi aga ei läinud ning kõiki tegevusi, sh makseid ja panuselipiku täitmist, sai vabalt ikkagi teostada. Edaspidi võiksid nad veidi teha "heakorratöid", et viia mobiilne disain veelgi kõrgemale tasemele.\nEksperimendi käigus katsetasime nende kodulehte mitmete seadmetega, seejuures kahe nutitelefoni ja ühe tahvelarvutiga. Kõikide seadmetega, mis olid pigem uued, toimis leht täitsa hästi. Jäi ainult see mulje, et Livebet funktsionaalsus võib mobiilse seadmega veidi suurema ajalise kaoga olla. Siin võib aga mängu tulla konkreetselt kasutatava mobiilse internetipakkuja kiirused ning veebisirvija enda vastuvõtlikku portaalist saadetud signaalidele.\nKõige olulisem on aga mobiiliga saidi külastamise juures see, et ükski baasfunktsioon ei oleks selline, et kaotaks täielikult oma töötamise. Näiteks oleme kunagiste testide juures näinud saite, kus pole võimalik mobiili abil hästi väljamakset teostada või mitmikpanuseid panna. Õnneks ei pea Coolbeti portaali puhul selliste väljakutsetega jändama.\nÜldjoontes on aga nende mobiilne kasutuskogemus heal tasemel. Lihtsalt spordiennustuste äpiga võiks nad uuesti välja tulla, sest ka Coolbetis on võimalik teha keerukamaid süsteemseid panuseid. Selle kõige sujuvuse tagamiseks oleks aga vägagi tervitatav unikaalne disain, mis sulanduks veelgi paremini väikese ekraani sisse. Lisaks sellele võiks pakkuda voogedastust, mis oleks näiteks eksklusiivselt saadaval ka mobiiliäpi kasutajatele.\nTeeme selgeks üleüldise disaini ja funktsionaalsuse\nCoolbet Eesti hiilgab oma unikaalse disainiga. Kuigi järgitakse enam-vähem klassikalist spordiennusportaali malli, siis on üksikud elemendid väga omanäolised. Põhiliselt väljendub see neoonsete värvide rohkuses, mis annavad funktsionaalsel kombel näiteks reaalajas ennustamise puhul koefitsientide muutumisest vägagi edukalt märku.\nErinevate sektsioonide vahel liikumine on muretult sujuv. Vajaduse korral leiab üles kõik erinevad rubriigid, spordialad ning panustamisturud. Ka spordialadelt koefitsientideni ja neil omakorda panuselipikuni liikumise loogika on mõnusalt välja ehitatud. Meie test näitas küll, et sa ei pea kasutajana sugugi muretsema, kas leiad endale vajalikud asjad ülesse. Ja seda isegi verivärske liitujana!\nVaatame põhjalikumalt turvalisuse aspekte sellel saidil\nCoolbet kasutaja turvalisus on meie hinnangul viidud kõrgeimale tasemele, mis tänasel turul on võimalik. Alustame sellest, et tegu on Eestis täiesti legaalselt ja registreeritult toimiva ettevõttega. Kehtiv Coolbet litsents on väljastatud Maksu- ja Tolliameti poolt, mis annab neile õiguse Eestis tegutseda. Pluss on seegi, et siis ei pea sa sealt saadud tulude pealt eraldi makse tasuma.\nLisaks sellele on kaetud andmete vahetamine keskkonnas ja selle väliste teguritega (näiteks pankadega) SSL-krüptsiooniga. See tipptasemel krüptsioon viib igasuguseid turvariskid täieliku miinimumini. Sa ei pea kartma sellepärast, et netipõhistel kurjategijatel oleks kuidagi kerge su isiklikele andmetele ligi pääseda ega maksemeetodite andmeid varastada.\nLisaks eelnevale on nende kodulehel märgitud Hasartmängusõltuvuse Nõustamiskeskuse viide. See tähendab, et nad on pühendunud ka vastutustundliku mängimise temaatikale, mis puudutab spordiennustajaidki. See keskus tegeleb erinevate sõltuvuste hindamise, nõustamise ja teraapiaga. Kui tunned, et ennustamine on üle käte läinud, siis saad alati lehe allosas olevale logole klikata, mis sind seejärel vastava teenusepakkujani viib.\nKõik Coolbet keskkonnas olevad juhuslike numbrite generaatorid (näiteks virtuaalspordis ennustamise puhul on see aktuaalne) on saanud omapoolse kinnituse kolmanda osapoole ehk eCOGRA poolt. eCOGRA näol on tegu rahvusvahelise akrediteeringu ühendusega, mis pakuvad tasemel kvaliteedi- ja aususkontrolli erinevatele hasartsete tegevustega seotud tehnoloogiatele.\nOsa kasutaja ohutuse temaatikast moodustab ka vastutustundliku mängimise tööriistad. Need vahendid on Coolbet Eesti portaalis täiesti saadaval. Näiteks saad sooritada enesetesti, mille käigus on võimalik teada saada, kas asud ohualale ligidal või mitte. Saad määrata kindlaks ka kaotuse piirangu ning välistada end Aeg Maha teenuse kaudu spordiennustuste tegemisest.\nTäiendavalt on kasulik see, et saad panna oma sissemaksetele limiidi. Kui tunned, et võid vahel ennustamisega liialt "äksi täis" minna, siis on just selle limiidi määramine hea samm. Nii saad endale ratsionaalsel mõttehetkel välja mõelda sobiva eelarve ning siis juba süsteemis endale sissemaksete osas sellele vastava limiidi panna. Vastutustundlik ennustamine on parim ennustamine!\nKas Coolbet klienditeenindus on sõbralik ja professionaalne?\nCoolbet klienditugi on saadaval nii eesti kui inglise keeles. Eestikeelne tugi on saadaval esmaspäevast reedeni kell 09:00-17:00. See-eest on ingliskeelne Coolbet klienditeenindus saadaval igapäevaselt ajavahemikus 09:00-02:00. Siinkohal on näha olulist erinevust kodumaisel teenindusel ning ingliskeelsel variandil. Kindlasti läheb olulise miinusena kirja, et eesti keeles ei saa abi ei õhtuti ega nädalavahetusel.\nLoomulikult oskab osa eestlastest ennustajatest inglise keelt, ent sugugi mitte kõik. Kodumaine tugi võiks olla kättesaadav tihemini. Ühendust saamiseks on aga kaks põhilist kanalit: vestlusaken ja e-post. Tegelikult peaks olema saadaval ka telefoniga helistamine, ent kontrollisime selle võimaluse olemasolu mitu korda ning seda kanalit ei avanenudki.\nNende endi sõnul on keskmine vestlusakna järjekord 15 sekundit. Meil võttis aega teenindajaga rääkimiseni jõudmine 28 sekundit. Meilile vastamise puhul peaks olema keskmine reageerimisaeg 2 tundi. Meie saime oma vastuse aga 1 tunni ja 29 minutiga. Seega võib eeldada, et need välja toodud arvud ongi üsna tõeselt keskmised.\n09:00-17:00 (E-R, eesti), 09:00-02:00 (E-P, inglise)\nKokkuvõte: Coolbet Eesti\nCoolbet online-spordiennustused on uus, ent juba auhindu võitnud ennustusportaal. Nende Coolbet registreeruge pakkumine on väga kena ning jooksvate kampaaniate rohkus on lausa jahmatavat. Kuigi nende eestikeelse klienditoe tööaeg on äärmiselt nadi, siis see on kompenseeritud tugeva ennustussaidi profiiliga. Kahjuks puudub neil voogedastus ja töötav äpp, ent neil on see-eest lai spordialade valik ning mitmekesine panustamisturgude repertuaar.\n👍 Kas Coolbet on ikka usaldusväärne ennustusportaal?\nJah, Coolbet litsents kehtib, nad on seotud juhtivate organisatsioonidega ning nende lehel vahetatavad andmed on alati krüpteeritud. Arusaadav, et tegu on vähem tuntud brändiga Eesti ennustusturul, ent sellegipoolest on see tasemel ja turvaline portaal.\n📃 Mida läheb mul vaja registreerumiseks?\nRegistreerumiseks ei lähe vaja ID-kaarti ega muid dokumente. Sa ei pea neile saatma dokumendi koopiaid. Registreerumiseks piisab vaid ankeedi täitmisest või Trustly kaudu esimese sissemakse tegemisest. Aega läheb vaja ligikaudu viis minutit, mitte rohkem.\n💰 Kui tihti võin selles portaalis kampaaniaid nautida?\nVäga tihti! See on üks suurimaid plusse, mida me Coolbet arvustus tegemise juures saame välja tuua. Neil on väga palju erinevaid rakursse valitud kampaaniate tegemisel, mis annab kõvasti lisaväärtust tervele brändile.\n150€ Võta boonus


Uuring: 85% juhtidest peab isiklike seadmete tööalast kasutamist turvariskiks | 3 Step IT\n50% tööandjatest lubab tööalaselt ainult enda poolt pakutavate mobiilsete IT-seadmete kasutamist ning 47% lubab ka töötajate endi mobiiltelefoni, süle või tahvelarvuti kasutamist, selgus Manifesto Consulting Oy poolt 111 Soome IT-juhi seas läbiviidud uuringust. Samas leiavad IT-juhid, et isiklike arvutite ja telefonide kasutamine töövahendina suurendab oluliselt andmete turvariski.\n35% organisatsioonidest pakuvad juba täna oma töötajatele võimalust valida endale ise sobivad töövahendid. 60% juhtidest usub, et see tõstab töötajate motivatsiooni ja tööalast võimekust.\nSamal ajal arvas 83% küsitluses osalenutest, et IT-juhtimine on muutunud ja muutub aina keerulisemaks ning 76% näeb ette probleeme tarkvara ja süsteemide uuendamisega.\n„Enamik IT-alaste otsuste tegijaist on töötajate isiklike seadmete kasutamise osas negatiivsed, aga mõistavad, et see fenomen on suurenemas ning vältimatu.Pilveteenused toetavad seda ning üha enam soovitakse kasutada samu IT-seadmeid nii tööl kui ka vabal ajal,“ ütleb uuringu tellija, IT-seadmete liisingut pakkuva ettevõtte 3 Step IT Grupp asetegevdirektor Keijo Vikkula. „Seega tuleb ettevõtetel olukorraga kohaneda ning leida kõiki osapooli rahuldavad lahendused.“\nEsmalt on oluline anda töötajatele võimalus valida ise seadmed, mida nad töötamiseks vajavad, sest see tõstab motivatsiooni ning tööindu. Kuna 3 Step IT on tootjast ja tarnijast sõltumatu saab klient vabalt valida mis seadmed ja kust kohast soovib tellida ning 3 Step IT liisib kogu valitud tehnika kokkulepitud perioodiks.Ühtlasi hajutatakse nii IT-seadmete ja tarkvara kulu seadmete kasutusperioodile, vajamata kliendilt kulukat alginvesteeringut.\nTeiseks antakse ettevõttele kasutamiseks varahaldusregister, kuhu on 3 Step IT sisestanud juba kõik liisitud seadmed. See muudab liisitud varade jälgimise lihtsaks, andes täieliku ülevaatevarade elutsüklist ning võimaldades tellida raporteid kulude ja eelarvest kinnipidamise jälgimiseks.\nKolmandaks on garanteeritud andmekaitse seadmete tagastamisel: kui ettevõte liisitud töövahendid tagasi annab, kustutatakse kõvaketastel olevad andmed koostöös rahvusvaheliselt tunnustatud partneriga Blancco Ltd.\n3 Step IT varahaldusregistri uusim arendus Profiler tuvastab seadmele paigaldatud tarkvara ning näitab asukohta võrgus, viimast sisseloginud kasutajat ning milline on konfi guratsioon, näiteks kõvaketta mahutavus. Profiler ei oma ligipääsu arvutis olevatele arvutifailidele ja dokumentidele, kuid tänu teenusele saab ettevõte ülevaate, kas kõik seadmed on üldse neile vajalikud. Ehk on liisitud seadmeid, mida töötajad reaalselt ei kasutagi.\n„Kuna nutitelefonide ja tahvelarvutite kasutatavus tööalaselt aina tõuseb, töötasime Profi lerile välja lisarakenduse 3AppIT, mis aitab tuvastata infot mobiilsete seadmete kohta. Kui siiani keskendusime IT- ja fi nantsjuhi töö lihtsustamisele, siis 3AppIT arendamisel on mõeldud ka tavakasutaja peale,“ räägib Keijo Vikkula. 3AppIT-st on näha, millal seadmete liisingud lõppevad – nii ei tule töötajale seadme tagastamine ootamatult ning tal on aega mõelda järgmisele töövahendile. Äpp võimaldab seadmeid ka hinnata ning näha milliseid hindeid ja kommentaare on teised töövahenditele andnud. Lisaks sisaldab rakendus kogu ettevõtte töötajate kontakte.\n3 Step IT asutati Soomes 1997. aastal ja ettevõte on alates asutamisest jõudsalt ja kasumlikult kasvanud. Tänaseks on tütarettevõtted 14 riigis: Taanis, Eestis, Soomes, Prantsusmaal, Suurbritannias, Hongkongis, Lätis, Leedus, Malaisias, Norras, Venemaal, Singapuris, Rootsis ja USAs.3 Step IT klientideks on ettevõtted tööstusest teenindussektorini ja avalikõiguslikud organisatsioonid. 3 Step IT Grupi 2013. aasta käive oli 437 miljonit eurot.


KUI TEIE LAPS ON SüNDINUD, HARJUTAGE EMA KäNGURU MEETODIT, ISEGI KUI SEE POLE ENNEAEGNE - VASTSüNDINU\nKui teie laps on sündinud, harjutage ema känguru meetodit, isegi kui see pole enneaegne\nKindlasti rohkem kui ühel korral, millest olete kuulnud Känguru ema meetod, see meetod, mis seisneb vastsündinute osakonnas käimises, kus on enneaegseid lapsi ja haigeid, võtke oma laps ja pange nahale rinnaga nahk nii, et see oleks teiega, et annaksite soojust, kiindumust ja nii, et Imetakse\nEnneaegsete imikute eelised on väljaspool kahtlust (nüüd ma kommenteerin), kuid asja mõte on see, et kasu on ka siis, kui laps ei ole enneaegne ja sellest hoolimata näib, et sündinud imikutega ei tehta piisavalt tähtajal. Sellepärast on minu nõuanne järgmine: Kui teie laps on sündinud, harjutage ema känguru meetodit (MMC), isegi kui see pole enneaegne.\nTema Känguru ema meetod see seisneb lapse võtmises, mähkmesse jätmises ja ema või isa rinnaga kokkupuutel nahaga katmises, seejärel mõlema katmine nii, et neil poleks külma. See aitab emal veeta rohkem aega beebiga, teda lemmikloomaga tunda, teda tundma õppida ja luua suhte, mis peab kestma pikka aega, algus. Tead, puudutus armastab ja Mida rohkem hõõruda, seda rohkem mett.\nOn näha, et MMC aitab luua eksklusiivset imetamist ja see on vastupidavam. Allolevas tabelis, mis on võetud WHO känguru ema praktilisest juhendist, näete, millised on andmed rinnaga toitmise kohta imikutel, kes teevad MMC-d ja kontrollivad lapsi, kes on imikud, kes ei Nad viivad selle läbi:\nNagu näete, imikud, kelle emad harrastavad MMC-d, võtavad rohkem pilte, joovad päeva lõpuks rohkem piima ja neid rinnaga toidetakse rohkem nädalaid ja kuid kui teisi. See, rinnapiima kaitsva toime jaoks, on juba arvestamine eeliseks.\nVeel üks eelis on see, et ema ja beebi suhted saavad alguse juba haiglas. Enneaegsetele beebidele on see väga oluline, sest mida varem ema hoolitseb, seda paremini ta oma funktsiooni koju saabudes täidab. rohkem turvalisust tunnete. Kujutage ette, et teie laps veedab päeva inkubaatoris haiglaõdede hoole all ja et ühel päeval olete tühjaks saanud ning viite oma lapse, habras enneaegse beebi, koju. Hirm teha valesti ja ebakindlus võivad esimesed päevad väga raskeks teha.\nKui beebi on täisealine, pole inkubaatorit vahel, kuid on ilmne, et mida kauem ema oma lapsega veedab, seda varem hakkavad nad üksteist tundma ja mida kiiremini hooldus algab, seda varem hakkad teadma probleeme ja võimalikke enne kui nad saabuvad, suudlused ja hellitused lapsele.\nArvan, et olen seda mõnikord selgitanud, kuid igaks juhuks teen seda uuesti. Neonatoloogi Adolfo Gómez Papí (üks Hispaaniasse saabunud MMC vastutajaid) konverentsil, kus osalesin mõni aasta tagasi, selgitas ta, et neil oli väga kurioosne juhtum ühe 16-aastase tüdruku kohta, kes sünnitas enneaegse lapse. . Beebi pidi minema inkubaatorisse ja tal polnud olnud palju peret. Ta ei tundnud end oma beebi eest liiga vastutustundlikult ja ilmselt ei tekitanud tema nägemise vastu suurt huvi. Siis saatsid nad ta vastsündinu osakonda, eemaldasid oma lapse inkubaatorist ja asetasid ta känguru emana rinnale, nahalt nahale. Kujutage ette, mis juhtus ajal, kui nad koos olid, et öelda midagi sellist, mida keegi ei oodanud: "Ma ei lahku kunagi oma pojast."\nKuid tähtajaliselt sündinutele nad seda tavaliselt ei soovita\nVõib tunduda pisut kummaline, kui teete seda soovitust tähtajaliselt sündinud väikelastega, võttes arvesse, et haiglas ei ütle nad tavaliselt, et võtke oma laps ja laske tal rinnal nii palju kui soovite või nii palju kui saate. Ma saan aru, et see võib kõlada kummaliselt, sest ma olen ise samas haiglas näinud mõnda vastsündinute osakonna õde, kes kutsusid vanemaid üles tegema enneaegsete lastega MMC-d ja ühel korrusel ülal, kus on täiskohaga beebid, õdedele öelge emadele seda ärge võtke imikuid nii palju ja jätke nad oma hällisse. Midagi sellist: "Aga miks te selle võtate? Kas ta nuttis?"\nJa nad pole nii erinevad. On tõsi, et beebid on veel paar ebaküpset nädalat, kuid kuumuse, kiindumuse ja toidu vajaduse tasemel on nad täpselt samad. Erinevused suuruses ja kaalus, kuid tähtajalised ja enneaegsed sündinud ei ole iseseisvamad ja autonoomsemad, seega peaks ravi olema sama, andma neile palju kiindumust, palju hellitusi ja palju naha-naha kontakti. Ärgem unustagem ka eelised pole ainult imikutele.\nTähtis ka vanematele\nKõik see, kui saavutate eduka rinnaga toitmise ja aitate vanematel enne oma last vastutada, aitab Känguru ema meetod aidata imikutel enne haiglaravi, nii enneaegsetel kui ka enneaegsetel sündidel, lahkuda.\nSellepärast veedake lapsega rinnaga palju aega, kui teil on laps, isegi kui see pole enneaegne. Sina, ema ja isa ka. Meil, isadel, on väike puudus. Me pole neid tundnud üheksa kuud, kuid alates nende sündimisest ja kuna me pole tavaliselt peamised hooldajad, maksab meile nendega ühenduse loomine natuke rohkem. Sellepärast on meie jaoks väga oluline võimalus oma last rinnas hoida, märgata, kuidas ta hingab, näha oma rahulikku nägu magades, teda hellitada ja kallistada, sest see aitab meil looge nendega rohkem ühendust ja kuulake rohkem nende vajadusi ning olge empaatilisemad. Seetõttu on ema känguru meetod soovitatav kõigile beebidele, olenemata enneaegsetest või mitte, ning kõigile emadele ja isadele.


Müük ja teenindus Eestis: kuhu oleme suundumas? - Ärileht\nMüük ja teenindus Eestis: kuhu oleme suundumas?\nJuba aastaid on meid heas mõttes hirmutatud, et kogu müük liigub internetti. Aga kas see on ka päriselt nii?\nEelmise aasta alguses maailma vallutanud pandeemia tõi suurele osale meist kaasa praktilise digitaalse distantseerumise harjutuse. Kõige muu kõrval pakkus see inimestele positiivseid avastusi sellest, et mitmeid igapäevaelutoiminguid saab edukalt läbi viia ka elutoast lahkumata. See pani aga ühtäkki erakordse surve teenuspakkujatele, kes pidid kiiresti suutma mõista ning kohanduda nii ülikiiresti kasvava nõudluse, tarneahelaaukude kui tegutsemispiirangutega, mis nõudsid senise tegutsemisloogika täielikku ümbermõtestamist.\nNii digitaalselt aktiivse tarbija kui ka Tele2 müügidirektorina näen pandeemia positiivset mõju digikanalitele - tundub, et paljud ettevõtted nii Eestis kui mujal tegid eriolukorrale järgnenud kümne päeva jooksul iseteeninduste arendamisel rohkem edusamme kui sellele eelnenud kümne aasta jooksul. Tarbijatena oleme avastanud, kui lihtsalt on võimalik asju ajada kaasaegsete iseteeninduslahenduste abil, säästes nii enda aega kui asjaajamisstressi, jättes endale samas võimaluse riideid, tehnikat ja muud sarnast kaupluses kohapeal proovida. Kas teenusepakkujatena oleme aga selliseks hübriidsuheteks reaalselt valmis?\nMis saab pärast COVID-19 taandumist?\nEriolukorra väljakuulutamise järgselt sulges Tele2 esimese operaatorina proaktiivselt oma teenindused üle Eesti. Korraldasime 48 tunni jooksul oma töö täielikult ümber - suunasime esinduste töötajad kodukontorisse, appi kõnekeskusele ja suhtlema meie olemasolevate klientidega. Võtsime proaktiivselt ühendust suure osa meie äriklientidega, et uurida, kuidas saame neile kasulikud olla.\nEsinduste taasavamisel olime kindlad, et tarbijate käitumismustrid on muutunud ja peamine suhtlus jääb toimuma meie iseteeninduskanalites ning esinduste külastamine jääb tagaplaanile. Eksisime. Meie esindused on taas rahvast täis ning külastajanumbrid kõrguvad koroonaeelsel tasemel, samal ajal kui suur osa ostudest ning tellimustest vormistatakse iseteeninduses. Mis paneb meid otsima füüsilist kontakti, kui iseteenindus võimaldab inimestele ööpäevaringset ligipääsu nii e-poele kui kõikidele teistele teenustele?\nVastus on lihtne: inimesed vajavad enda jaoks uute lahenduste puhul isiklikumat lähenemist. Seda, et keegi tutvustaks neile uusi võimalusi - nad tahavad tunda oma käes uut telefoni, kuulda selle parimatest omadustest ning võrrelda erinevaid mudeleid. See ei tähenda, et kliendid seadme esinduses ära ostaksid - reaalne tehing võib toimuda tunde või päevi hiljem iseteeninduse kaudu.\nNäost-näkku kontakt jääb suhete loomise ja probleemide lahendamise kuningaks. See aga tähendab, et tänaste teenindusettevõtete peamine väljakutse saab seisnema selles, kuidas vältida personaalse suhtlemise puudust digitaalsetes kanalites.\nSuurepäraste teenindajateta pole teenindust\nCovidi tulemusena ei ole kanalitel enam piire - info, mis klient on andnud ühes kanalis, peab jõudma ka kõikidesse teistesse ettevõtte teeninduskanalitesse. Selle eelduseks on suurepärasel tasemel e-kanalid ning esmaklassilised teenindajad, kes suudavad toime tulla nii kliendi kui ettevõtte poolt seatud ootustega.\nSelleks peavad ettevõtted senisest rohkem panustama inimestesse - nende arengusse ja koolitamisse. See ei tähenda, et tuleks teha veelgi rohkem tootekoolitusi. Vastupidi, selline pealiskaudsus on kõige kurvem osa Eesti teenindusmaastikust, sest hea teeninduse pakkumiseks ei piisa vaid sellest, et teenindajad tunnevad toodet. Koroonajärgne hübriidteenindus eeldab sobivaid isikuomadusi ning müügioskust, suutlikkust kliendist päriselt ka aru saada ning leida tema jaoks sobivaim lahendus. Enamus ettevõtteid Eestis näeb seda kahjuks vastupidiselt - teenindajatele tutvustatakse toodet, misjärel saadetakse nad eesliinile.\nSamuti ei saa nõustuda kriitikaga, et Eestis ei ole teeninduseks ning müügiks sobivate isikuomadustega inimesi - et olemegi kesise teeninduskultuuriga rahvas. Koer on maetud hoopis mujale: enamus ettevõtteid ei taha maksta teenindajatele väärikat palka, et saada endale tööle õigete eeldustega inimesed. Tele2 on teadlikult võtnud suuna maksta oma esinduste teenindajatele turu keskmisest kuni 50% kõrgemat palka. Miks muidu peaks hakkama teenindajaks julge loomuga inimene, kes on hea kuulaja ning suurepärane suhtleja, kui ta leiaks rakendust ka mujalt?\nKui ma saaksin välja anda 2021. aasta mõjukaima inimese tiitli, annaksin selle teenindajatele. Ilma nendeta poleks ettevõtted suutnud üleöö muutuva olukorra ning teadmatusega toime tulla ning ühiskonna avanemisel enda äri uuesti käima joosta. Ka Eestis oleks ammu aeg hakata klienditeenindaja ametit teistmoodi mõtestama ning väärtustama, andes meid ümbritsevatele teenindajatele rohkem austust, tuge, vabadust ning tasu, sest lõppkokkuvõttes on nemad need, kes meid kuulavad, nõustavad ning lahendusi leiavad.


Trip.ee | Puparo\nPekingi lennujaamas pääs linna. Tasuta 144h viisa\n19. märts 2019 11:44\nKelgusõit alla oli vahva. Videos tundub jah äkilisem, kui tegelikkuses on. Üleval Subway-ga samas hoones asuvas hiina söögikohas sai maksta kaardiga, samuti selle terassil müüdavate suveniiride eest. Müüri külastuse tellitud firmast oli meile saadetud väga täpsed tegutsemise juhised ning u. tund kuluski välja jõudmiseks. Ning tüüpilise eestlasena ei saa jätta vingumata: Air China- ei soovita. Jätkulennu hilinemine, mitte töötavad telerid ning pea 10 tundi oksesel istmel oksehaisu nautimist.\n30. jaan 2019 18:08\nAitäh AndresR ! Plaanis ongi raha Eestist kaasa vahetada. Nüüd selgem kui palju. Eks kohapeal näeme, kes millega sõita julgeb.\n30. jaan 2019 11:23\nAndresR kas Mutianyul nn. cable car-iga sõitsite? Meil samuti lendude vahepeal müüri külastus planeeritud ja mõte cable car sõit teha, vähemalt 1 ots. Kas kohapeal söögi-joogi eest sai maksta kaardiga? Kuna meil tagasi tulles lühem ümberistumine, siis ainult müüri külastuseks CNY-sid vaja vahetada (söök, jook, nänn).\n14. okt 2018 22:57\nReede õhtul kirjutasin siia, et üle 2 kuu pole Mytrip.com-is lennubroneeringut ära muudetud ja nagu võluväel oli laupäeva lõunaks asi korras. Huvitav... lihtsalt kokkusattumus?\n12. okt 2018 22:32\nPäris maapõhja veel Mytrip.com-i ei kiruks, kuid ei soovitaks. Ostsin enne jaanipäeva aastavahetuseks lennupiletid Mytrip.com-i kaudu. Reisikaaslane ostis samad lennupiletid teiselt vahendajalt (Tickets.ee).01.08 teatati, et SAS tühistas tagasilennu esimese osa ja et pean 10 päeva jooksul kontakteeruma nende klienditeeninduse või lennufirmaga.Reisikaaslane sai sama päeva õhtuks uued piletid lennule, mille asemele valisime.Mina saatsin augusti kuu jooksul mitu meili, tasusin lennubroneeringu muudatuse tasu, et saada valitud lende, millega koos reisikaaslasega tagasi tulla. Helistasin SAS Tallinna numbrile, kust vastati, et nemad teevad muudatuse alles paar päeva enne lendu, seni peaksin üritama edasimüüjaga asja korda saada.13.09 sain meili, kus pakuti tühistatud lennu asemele uut lendu. Pika ümberistumisega ja mitte minu soovitud kuupäeval. Saatsin jälle ei tea mitmenda kirja, et milliseid konkreetseid lende soovin. Samal päeval sain ka vastuse, et vastavalt minu soovile pakuvadki minu tahetud lende. Ja edasi jälle vaikus. Tänase seisuga on broneering ikka muutmata, tühistatud lennuga. Aega reisini on veel kaks kuud ja no stress- reisile mineku piletid on ju kehtivad.\nVahepeatus Doha lennujaamas (valuuta)\n11. veebr 2018 16:16\nMaksin eurodes ja tagasi anti ka eurodes. Mul tšekk alles: maksin 50 € ja tagasi anti 38 €. Jaanuari lõpus.\n27. dets 2017 23:05\nSamuti Sri Lanka plaan, kasvõi kohe stardivalmis.\nEsimest korda Balile\n9. sept 2017 19:26\nPagas tuli Jakartas välja võtta. Terminalide vahel sõitis tasuta buss.\n16. apr 2017 22:24\nAlguseks natuke, kohapeal võimalik automaadist juurde võtta.\nMõistlik. Vastavalt vajadusele võtad juurde. Aasta alguses oli miljon kohalikku u. 71 €. Mõned kaardid igas automaadis ei toiminud, kuid erinevaid automaate proovida, mõnes teises toimis.\nOleneb rannast. On kivisemaid randu, kus paljajalu on ebamugav. Sanur, Kuta, Canguu ei ole jalanõusid vaja.\nKuta, Canguu- mõlemas saab surfitunde võtta.\nVäga meeldis, kindlasti minna. Ja sellele jõele, kus lõpus saab kosest alla lasta.\nKui teravaid elamusi keegi soovib, aga 5GX Bali oli vahva söit: https://www.facebook.com/5gxbali/\n/> Waterbom Bali- veepark, kus suurematele ka äkilisemaid sõiduvõimalusi.\n19. dets 2010 10:57\nPalju muuseume ja muid kohti Stockholmis just esmaspäeviti suletud, aga kuidas on lood Drottninggatanil kauplustega, avatud esmaspäeviti?\n14. okt 2010 18:05\n2 kõrvuti olevat hotelli (kuuluvad ühte ketti), aga te saate kasutada ka kõrval asuva hotelli söögikohti, randa, diskoteeki jne. Territoorium on kahel hotellil üks, ei saa arugi, et juba teises. Mere äärde saab jalutades või minibusssi kasutades, seal vurab ringi vahva väike masin Taf-Taf. Ja see jalutuskäik ei ole pikk, ilus ümbrus ja tee ääres lastele tegevused(minigolf, linnud). Dreams Beachi territooriumil kindlasti automaat, seal lausa pank. Ja automaat, kuhu sisestad euro või dollarites rahatähe ja vastu saad kohalikku raha. Kõik hinnas: süüa, juua palju kulub. Aga mitte kõik restoranid hotelli alas ei kuulu selle alla, mõnes tuleb ise tasuda. Kohapeal saate kõik järele uurida. Dreams Beachis oli üks õhtusöök Grillhouses tasuta, muidu peamajas õhtusöök. Kusjuures sellest piisas, ei kasutanud seda Grillhouse tasuta õhtusööki. Ise viibisin Beachis, korra käisime sööki kaemas Dreams Vacationis. Natuke erinevusi ja vaheldust. Sama võimalus ka teil. Basseini ääres kohvik, sealt saab sööki ja jooki päev läbi, samuti lobby baaris jooki: kohalikku õlut ja veini, kohalikku kanget alkot. Välismaa oma kallim. Kaasa võtke päevituskreemid, kõhurohud (meie saime hakkama Eestis müüdavatega, ei olnudki vaja kohalikku osta, räägitakse küll, et meie rohud seal ei toimi, aga meil aitasid), eriti kui laps kaasas. Ei joonud seal kraanivett, hambaidki pesin pudeliveega. Ja vaatasin mida ja kus sõin. Hotelli asukoht selline, et rand ligi ja vanasse Sharmi ning Naama Baysse pole pikk maa sõita. Kindlasti minge ka sukelduma või snorgeldama, vaatepilt on seda väärt!\nEesti sümboolikaga nänn\n7. okt 2009 23:05\nMeened Oü- www.suveniirid.ee- saab osta igasuguseid suveniire talutava hinnaga, otse valmistaja käest.


51. Rein Raud “Rekonstruktsioon” | SEHKENDAMINE\n← saladuslik öine mees\n52. Willem Elsschot “Juust” →\nVanade aegade auks ostsin selle raamatu endale (muidu hoidun ostmisest, aga kuivõrd Raud oli siiski mu lemmik ja hetkel ei olnud ühtegi sobivat raamatut, siis…). Ma ütleksin, et tunne, mis mind peale selle lugemist valdas, oli nõutus. Pidin lausa mõtlema, et mis see oli, mis mind Raua raamatute juures võlus? Mäletan justkui ühest intervjuust, et ta ütles, et kirjutab selliseid raamatuid, mida tahaks ise lugeda. Kas siis sellist tahaks?\nRaamatu kokkuvõte ütleb enamuse ära:\nIse surma palge ees seistes on Enn Padrik asunud välja selgitama oma tütre ja ta sõprade ühise enesetapu tagamaid, mis osutuvad oletatust tunduvalt keerulisemaks. Selleks peab ta sõitma läbi suure osa Eestit ning käima koguni Prantsusmaal, et kohtuda paljude väga mitmesuguste inimestega, kellest ühed üritavad senini toona toimunut oma mälust kustutada, teised aga oleksid teda otsekui oodanud, et lõpuks ometi kõik südamelt ära rääkida.\nPeategelane on tõesti Enn Padrik, kes käib ja suhtleb inimestega ja peaks justkui rekonstrueerima loo, mis viis ta tütre (ja tolle sõbrad) viis aastat tagasi enesetapuni. Rekonstrueerimine ei ole kuigi pingeline, üks jutustab, teine jutustab, kõik järjest jutustavad. Väga erinevaid inimesi jookseb tegelaste seast läbi – algatuseks jutustaja ise ja nende nõukogudeaegne elu, siis mingid suvalised ida-euroopa prostituudid Pariisis, natuke moslemiteemat (täiesti arusaamatu, milleks? Eriti veel nii põgusalt ja stereotüüpe kinnitavalt), mingi mesinik Põhja-Eestis, minategelase endise naise joodikust õde kuskil maamajas, siis mingi loovinimeste vaimne laager Viljandimaal, mis moodustabki loo põhitelje. Nende erinevad eneseotsimised, liidrid, eksperimendid jms. Kuniks lõpuks see nelja inimese ühine enesetapp. Muuhulgas on minategelasel endal avastatud pahaloomuline kasvaja, mistõttu ta elu on otsakorral. Seega kokkuvõtteks – ei midagi, mida ju tahaks lugeda?\nIntervjuus Kaarel Kressale ütleb Raud ise, et räägib ikkagi usulistest ärkamistest ja sellega seonduvast.\nMa ei arva, et see raamat oleks esmajoones „uuest vaimsusest” või isegi religioonist laiemalt, pigem probleemidest, millele need ennast vastuseks pakuvad. Ja meie keskkonnast, milles üks maailm on väga kiiresti asendunud teisega. [—] Aga kõigi nende puhul ei ole usk aseaine millelegi muule, mis neil elust puudu. Samas tundub mulle, et päris paljude inimeste puhul nii ei ole: nad kogevad erinevat tüüpi religioossust lahendusena muudele probleemidele, mis neil tegelikult ära ei kao. Asi ei ole ainult üksildustundes, kuigi oma rolli mängib ka see, vaid laiemas taustsüsteemis, milles miski ei ole enam sajaprotsendiliselt kindel ja tõene. Eriti teatavas vanuses otsiv noor inimene tahab väga seda tõde, et millegi kindla peale oma maailm ehitada, ning on tihti nõus vastu võtma seda, mida leiab. Kuid oludes, kus ühiskonna poolt pakutavad „ametlikud” väärtused – esmajoones tippu jõudmine selle väljendi kõigis tähendustes – on tegelikult kättesaadavad vähestele, tekivad kergesti ka sellised alternatiivsed eneseteostuse viisid, mis tegelikult inimese hävitavad.\nMinu arust oli see nii tavaline raamat, et ei oska soovitada ka kellelegi. Mingit jälge hinge ei jätnud. Melchiori raamat meeldis mulle palju rohkem (lugemine läks aeglasemalt ehk, aga lugejal jäi nagu endal ruumi mõelda). Ja Kägude öö. Hector ja Bernard muidugi ka. Pisiasjad... oli ka hea. Võib-olla ikka noortele sobib, kes end otsivad? Emodele näiteks ;)?\nTavainimesega täiesti nõus. Ja ZA/UM’iga ka.\n2 Responses to 51. Rein Raud “Rekonstruktsioon”\n14. jaan. 2013, 13:16\nHetkel loen ja üle poole on läbi. Kuidagi lihtsakoeline ja igav on. Kerge pettumus. Pariisis toimuv oli vast kõige tugevam osa. Ei oska ka midagi peale hakata selle raamatu ja loetuga.\n14. jaan. 2013, 20:30\nNõus. Seda enam, et ootused ReinRaua suhtes olid kõrged.


Moerevolutsionäär Nino Cerruti. Elegantne mees, kelle rõivad olid revolutsiooniliselt „mugavalt šikid” - Eesti Päevaleht\nMoerevolutsionäär Nino Cerruti. Elegantne mees, kelle rõivad olid revolutsiooniliselt „mugavalt šikid”\nItaalia moelooja ja ettevõtja Nino Cerruti tutvustas maailmale šikki ja mugavat meestemoodi. Tema firmamärki Cerruti 1881 hinnati eriti kõrgelt 1980. ja 1990. aastatel Hollywoodis. Moerevolutsiooni teinud kunstnik suri 15. jaanuaril 91-aastaselt.\nCerruti looming eiras rangeid moenorme ja sillutas teed meestemoe tulevikule.\nFoto: MICHAEL WOLF / ENAPRESS / SIPA / SCANPIX\n25. septembril 1930 sündinud Nino Cerruti alustas oma karjääri 20-aastaselt, kui pärast isa surma päris ta perele kuuluva tekstiiliettevõtte. Kindel siht silme ees ja vajalik teadmiste pagas kaasas, hakkas ta äri moderniseerima, et laiendada seda rõivatootmisse.\nJust Nino Cerruti palkas oma tehasesse tööle noore Giorgio Armani, võimaldades tal moemaailmas läbi murda. „Hoolimata sellest, et meie kontakt aastatega vähenes, pean teda alati üheks neist inimestest, kel on olnud eriti positiivne mõju mu elule,” ütles Armani ametlikus kaastundeavalduses.


Sotsiaaltöötajad hakkavad rohkem teenima – Pealinn.ee\nSotsiaaltöötajad hakkavad rohkem teenima (0)\nLinnavalitsuse korraldusega kinnitati sotsiaaltöötajate uued palgamäärad, mis võimaldavad 5% palgatõusu. Eelarvest kulub selleks 7,4 miljonit krooni.\nPalgatõusuks kavandatud vahendid jagunevad Tallinna sotsiaal- ja tervishoiuameti haldusalas oleva kaheksa hoolekandeasutuse ja linnaosade valitsuste haldusalasse kuuluva 11 hoolekandeasutuse vahel.\nAbilinnapea Merike Martinsoni sõnul on selleks eraldatud 7,4 miljonit krooni. «See võimaldab tänavu tõsta sotsiaalhoolekandeasutuste töötajate töötasu 5% võrra ning töötajate keskmine palk tõuseb 9020 kroonini. Paegune majanduslangus paneb sotsiaalhoolekande töötajatele järjest suurema koormuse ja palgatõusuga näitab linn oma lugupidamist ja tähelepanu nende suhtes,» ütles ta.


Horoskoop 2019 – Kaalud – Vestlused inglitega\nInglite sõnumid 2019. aastaks – kõigile Kaaludele\nMÄRKSÕNA – Te jõuate koju\nInglite taro kaart – Tulekaartide kuninganna\nEelmisel aastal suunasid inglid teid õppima stressi lahustamist isikliku sisetunde abil. Nad ütlesid ka, et teil on vaja koguda endale tõendeid selle kohta, et just teie oma sisetunne on teie jaoks kõige tõhusam/ parem abiline.\nNäib, et te kulgesite läbi 2018. aasta väga edukalt. Edukalt selles mõttes, et te teostasite kõik tolle aasta energeetilised ülesanded suurepäraselt. Suurepäraselt selles mõttes, et te tõepoolest hakkasite pöörama oma sisetundele suuremat tähelepanu ning tegite selle toel juba ka suuri samme oma elu korrastamiseks. Näib, et te tõesti korrastasite oma elu hoolikalt ehk te seadistasite aasta jooksul mitmed nüansid oma sisetundega kooskõlas olevaks. Sellest tulenevalt liigub ka teie elu nüüd teistsugust rütmi pidi. See on rütm, milles on tunduvalt rohkem elujaatust kui seal oli varem. See on rütm, mis vastab teie sünnikoodile.\nJa see on ka põhjus, miks 2019. aasta tõotab teie jaoks tulla eriti positiivne.\nÜle-eelmisel aastal suunasid inglid teid positiivsusele ja eelmisel aastal kõnelesid stressist. Teid on tõesti viimastel aastatel justkui ümbritsenud teatav mureloor, mis ongi katnud kõike, mis teie elus on. Vähemalt nii nägi teie energia enne välja. Seal olid varjud, seal oli palju halli ja seal valitseski üleüldine morn suhtumine.\n2019. aastal on aga lood hoopis teistsugused. Teie energia ongi saanud justkui puhtaks. Sealt vaatab nüüd vastu klaar ja helge suhtumine ning olek. Ma ei näe seal enam ühtki murepilve, mis olid varem tõesti Kaalude puhul juba teatavaks maskotiks saanud. See on isegi väga kummaline kui puhas see pilt tundub, sest eelmise aasta pilt oli veel väga udune.\nAga mis saab nüüd edasi? Inglid ütlevad, et tollest klaarist lähtepunktist saategi te nüüd luua oma ellu kõike, mida süda soovib. Ja tõepoolest – näib, et teid ootab ees väga edukas aasta. Just südamesoovide täitumise osas.\nInglid ütlesid teie aasta märksõnaks – te jõuate koju. Seetõttu tundub mulle, et vähemalt osad teist jõuavadki lõpuks oma maise koduni, mis vastab 100%-liselt teie sünnikoodile. Ehk te jõuate kohta, kus teil on lihtsalt meeldiv olla. Eks see kodu on ka füüsilises plaanis kindlasti meeldiv, kuid olulisem on seal just energia. Nimelt valitsebki seal teie energia, mitte kellegi võõras või häiriv energeetiline mõju. See on teie keskkond, see on teie südame kodu ja see on ka teie kõrgema hüvanguga kooskõlas olev füüsiline kodu.\nMida võib koju jõudmine veel tähendada? See võib tegelikult hõlmata positiivseid muudatusi erinevates sfäärides/ valdkondades. Siin on mõeldud üldisemas plaanis koju jõudmist ehk oma eluga sellisesse aegruumi asupaika jõudmist, kus inimesel on personaalselt hea olla. See energeetiline sündmus võib hõlmata igasuguseid erinevaid väliseid tegureid. Põhilise tegurina tõid inglid siin välja just tolle füüsilise kodu temaatika, sest tundub, et paljude Kaalude jaoks (või vähemalt nendest Kaaludest paljude jaoks, kes siia minu horoskoope lugema satuvad) muutubki just see tegur.\nNiisiis, mida öelda Kaaludele aasta kokkuvõttena – ega teile polegi väga midagi tarvis öelda. Te olete juba ise igakülgselt õigel rajal. Püsige seal ja liikuge omas tempos edasi. Igaüks vastavalt oma isiklikule sisetundele. Soovin teile muidugi ka palju õnne uue kodu puhul!\nKaaludele saadetakse 2019. aasta tarbeks neli energeetilise silla viidet:\nKaalude 2017 aastahoroskoop\nNeile, kes töötavad kaasa 2018 ja 2019 a. (esimese poolaasta) horoskoobiraamatuga, toovad inglid lisasildadena välja 2018 veebruarikuu kinnisvara juhised ja 2019 juunikuu üldiste sõnumite juhised.\nKaalude tähemärgi jaoks iseloomustab aasta 2019 energiat muusikamaailmast lugu – “FC Kahuna – Hayling”\nõhumärgid, Horoskoop 2019, kaalud, kaksikud kaalud veevalaja


Tagasi Eestis!: Elust-olust ja lõppu natuke nurinat ka\nPostitaja: virxross kell 15:04\nTikker 18. aprill 2013 15:11\nMh. Sa ju tead isegi, et see seltskond, kes Soomes ehitamas käib, on VÄGA mitmekesine, issanda loomaaed on kirju :) No ja olgem ausad, osa seltskonnast mu meelest just ongi selline, kellelt taolist käitumist oodata võiks. Nii et edaspidi kirjalik leping ja kõik. Säästad enda vaeva ja närve :)\nvirxross 18. aprill 2013 16:14\nJep, edaspidi kirjalik jutt ja alles siis hakkan vaatama, mis edasi ;) Arenesin jälle :)\nJane 18. aprill 2013 15:46\nOh jah. Ma siin samasuguseid näinud. Asi pole just saamata jäänud rahades, aga põhimõte on sama. Inimesed unustavad nii ruttu ära kui raha käes, kes neid on aidanud kui on raske olnud. Kui alguses on "piiks-piiks" siis pärast raha nägemist on "möira-möira" ja selliste mõistus töötleb kogu olnud jama ümber selleks, et tegelikult on nad ise tublid olnud ja sina pole muffigi liigutanud.\nvirxross 18. aprill 2013 16:13\nTäpselt, täpselt :D Su viimane lause on 100% naelapea pihta.\nmimikri 18. aprill 2013 21:22\nSee näitab et koik nad pole sugugi sellised lihtsyyta ohvrid,vaid ise valmis ysna samamoodi käituma, kui juhus avaneb...inimlik, aga tylgastav. Ja kui nad Sind maksude maksmata jätmises kahtlustavad, siis...igayks oma rikutuse tasemelt, kas pole...\nvirxross 1. mai 2013 21:11\nSee näitab jah, et on ikka igasuguseid...Aga mis teha? Kui nii, siis nii...\nmonika 20. aprill 2013 11:27\nSul on ju relv selliste vastu olemas - seesama blogi siin. Tulista kõik oma must nimekiri siia üles, et ka teised teaksid, kelle teepealt eemale hoida:)\nvirxross 1. mai 2013 21:14\nMillalgi peab vist tulistama hakkama jah. Tuleb natuke kaine peaga mõelda...\nUnknown 21. aprill 2013 13:39\nEks me kõik areneme. Tuleb meelde vanasõna: Heategu kirjutatakse liivale, pahategu raiutakse kivisse...\nUnknown 26. aprill 2013 21:21\nKristi 28. aprill 2013 12:56\nJaksamist Sulle, armas Virge!\nvirxross 1. mai 2013 21:13\n:) Püüan ikka edasi jaksata ;)\nUnknown 1. mai 2013 11:21\nOled väga tubli naine.Kuigi olen mees,mõistan su ängistust täiesti,sest olles Soomes ehitustööline(mul ok)olen aidanud rahaliselt töökaaslast ja jäänud rahast ilma.Võib-olla oleks tõesti õige need nimed välja tuua aga ei tea seadust selle kohta kas võib.\nEks ma midagi ikka nende "toredate abivajajatega" välja mõtlen ;)


Verine draama Narva maanteel | Õhtuleht\nVerine draama Narva maanteel (55)\nTeet Teder, 3. oktoober 2014, 07:00\nVÕITLUSTANNER: Tunnistajad nägid, kuidas siin kioski juures peksid kaks meest käte ja jalgadega kolmandat. Kui ohver oli pikali löödud, võttis maaslamaja taskust noa ja muutis veristeks ohvriteks hoopis peksjad. Foto: STANISLAV MOSHKOV\nEnda ja oma naise kaitseks kaht meest pussitanud lõunamaalane sai tingimisi, sest ületas hädakaitse piire\n"Mul on naine rase, ma ei plaaninud seda, see juhtus kõik nii kiiresti," selgitas egiptlane Amir Tallinna ringkonnakohtule, kuid kohus jättis jõusse maakohtu süüdimõistva otsuse. Amir on kurjategija, teda peksnud Jevgeni ja Marek mitte.\nEgiptuse kodanik Amir on Eestis elanud juba neli aastat ja seni pole tal politseiga kokkupuuteid olnud. Aga veidi enam kui aasta tagasi peatas patrull Amiri otse tänavalt, leidis ta taskust verise taskunoa ja tema abikaasa silme all löödi mehel käed raudu.\nAasta tagasi 4. mai õhtul pärast kella 19 sai politseipatrull väljakutse: Tallinna ülikooli juures vehib tumedama nahavärviga helesinises vestis mees noaga.\n"Üks on juba käest haavatud!"\nNaisehääl helistab politseisse: "Palun üht politseiüksust kiiresti Narva mnt 38. Noored mehed kaklevad, noad käes. Kolm noormeest. Narva mnt 36 Odessa restorani ees. Kolm meest ja ühel on kindlasti nuga ja üks on juba käest haavatud."\nTeine helistaja: "Tal oli selline, mitte suur, kööginuga."\nNaisehääl helistab uuesti: "Helitsan uuesti selle kakluse suhtes, et ma, me oleme praegu läinud sellele, kellel nuga oli siin Narva maantee peal, et me üritame talle nii-öelda järele minna autoga, et me hoiaksime teid kursis. Ta läks praegu Raua tänava poole."\n"Olge liinil, ärge katkestage kõnet ja andke mulle infot kogu aeg tema liikumisest," palutakse häirekeskusest.\nHelesinises vestis mees liikus Tina tänavale, sealt Vase tänavale.\n"Vaata politseid lähevad vales suunas. Tulgu siiapoole, ta tuli siiapoole. Me oleme maasturiga, me nägime politseid, siin kuskil ta peaks olema."\nSinise vestiga mehe jälitajate arvates kadus ta hoovidesse.\nVäljakutsest kulus neli minutit, kui sinise vestiga Amir peeti Kreutzwaldi 12 maja ees kinni. Mehe joove oli 0,18 mg/l kohta. Tema tossul, teksadel ja vestil olid vereplekid.\nTeine patrull leidis sündmuskohalt kaks meest.\nÜks seisis ja surus käega noahaavale kõhus, pimesoole kohal. Teine istus ootepaviljonis pingil ja tema käel oli 11sentimeetrine sügav haav, millest oli jalge ette voolanud verelomp.\nMõlemad mehed olid silmanähtavalt joobes, aga millest, patrullil kohapeal selgitada ei õnnestunud. Mehed viidi Mustamäe haiglasse. Seal õmmeldi haavad ja tuvastati meeste alko-narko segajoove.\n"Nad peksid teda väga vihaselt."\nUurijad leidsid Tallinna ülikooli eest kahe ootepaviljoni vahelt mitu tihedate verepritsmetega kaetud laiku. Sinna olid mehed üle Narva maantee tuututavate autode vahelt noaga Amiri eest põgenenud.\n"Elu oli kallim," ütles üks põgenikest politseile hiljem haiglas.\nAmiri ja tema abikaasa õhtu algas Mähelt aiapeolt ja nad ei salga, et tarbisid ka alkoholi. Kella seitsme paiku õhtul peolt tagasi tulles peatuti Narva maanteel, et Tallinna ülikooli vastast kioskist vett ja sigarette osta. Kioski ette läks naine, mees jäi eemale suitsetama.\nNaine seisis järjekorras, tema taga mustas Calvin Kleini jopes mees. Jopemees on Jevgeni, kes hakkas naisega rääkima.\nAmir nägi eemalt, et rääkimise ajal püüab jopemees naise kotilukke avada. Amir astus lähemale, kuid ei jõudnud veel naiseni, kui jopemees naise käest kotti ära hakkas sikutama. Amir sekkus, tekkis rüselus. Musta jopega Jevgenile tuli appi valges Emporio Armani särgis Marek.\nHiljem rääkis tunnistaja uurijatele: "Valge tõmbas sinise vestiga meest käest eemale sellest musta jakiga mehest. Seejärel musta jakiga mees ründas väga agressiivselt sinise vestiga meest nii rusikate kui jalgadega. Temaga liitus valge särgiga mees, kes lõi samuti rusikate ja jalgadega. Nii et kaks meest ründasid ühte nii kaua, kuni sinise vestiga mees kukkus maha.\nSinise vestiga meest rünnati ikka väga vihaselt käte ja jalgadega, eriti musta jakiga mehe poolt, ründasid siiski mõlemad.\nPikali maas olles hakkas sinise vestiga mees taskust nagu midagi pusima. Mina mõtlesin, et kas ta paneb taskust endale nukke peale, ja hakkasin politseisse helistama. Ja samal hetkel hüüdis 13aastane laps tagaistmelt, et vaadake, tal on nuga."\nTunnistajad ei näinud, et noaga mees oleks hoiatanud, et tal nuga on, vaid lõi kohe musta jakiga meest kätte. Ründajad, neist üks oli juba haavatud, tardusid nuga nähes, nagu aru saades, et jõudude vahekord on muutunud.\nJa nüüd ründas Amir juba ise valge särgiga Marekit. Jopemees Jevgeni ja Armani-mees Marek hakkasid põgenema, aga Amir jooksis neile noaga järele.\nHaavatu jätkas ründamist\nKogu tüli kestis mõne minuti. Järgnev uurimine ja kohtupidamine terve aasta. Tänavu aprillis tegi maakohus otsuse – Amir mõisteti kaheks aastaks seitsmeks kuuks ja 27 päevaks vangi. Karistus jäeti kohaldamata tingimusel, et kolme aasta jooksul ei pane ta toime uut tahtlikku kuritegu.\nKohus leidis, et noa haaramine peksjate hirmutamiseks oli Amiril küll õige tegu, sest peatas kallaletungi, aga noaga löömine, oli juba hilinenud kaitse, mis hädakaitse alla ei mahu.\nAmir kaebas otsuse ringkonnakohtusse.\n"Mina ei rünnanud neid, ma kaitsesin ennast ja oma naist ning need vigastused tekitasid ründajad endale ise, kui nad mulle kahekesi kallale tulid," väitis Amir kõrgemas kohtus, lisades, et läks paanikasse ja oli šokis, aga tahtis ainult hirmutada, kellelegi viga teha ei kavatsenud.\n"Mis mind üllatas, oli see, et vaatamata sellele, et käest hakkas verd tulema, lõi seesama meesterahvas veel korduvalt mõlema käega kahelt poolt vastu nuga," rääkis Amir kohtule, et ehkki ründajad jooksid sisuliselt ise ta noa otsa, kahetseb ta juhtunut väga.\nOtsust ei muudetud.


Keskkonnaamet lubas Saaremaa silla looduskaitsjate vastuseisule vaatamata - Lääne Elu\nAvakülg Keskkond Keskkonnaamet lubas Saaremaa silla looduskaitsjate vastuseisule vaatamata\nKeskkonnaamet lubas Saaremaa silla looduskaitsjate vastuseisule vaatamata\n24. september 2011 05:47\nKeskkonnaamet kiitis heaks Saaremaa püsiühenduse kava keskkonnamõju strateegilise hindamise aruande, mis annab rohelise tee silla ehitamiseks Saaremaa ja mandri vahele.\n"Eksperdid möönsid, et sotsiaal-majanduslikel põhjustel on olemas selge vajadus paremaks ligipääsuks Saare maakonnas," teatas keskkonnaameti pressiesindaja Aet Truu eile. "Hinnangust lähtuvalt pidasid eksperdid eelistatud variandiks tunnelit, mis võrreldes sillaga avaldab looduskeskkonnale väiksemat mõju. Samas ei avalda ekspertide arvates kumbki variant keskkonnale, sh Natura 2000 aladele, olulist mõju, kui rakendada leevendavaid meetmeid. Strateegiliselt kolmandale kohale paigutas ekspertiis praamiühenduse praegusel või laiendatud kujul."\nKeskkonnamõjude aruande saatis maanteeamet keskkonnaametile heakskiitmiseks juulis, kuid aruande seisukoht, et sild on keskkonnamõjude poolest aktsepteeritav võimalus, tekitas keskkonnaühendustes ja teadlastes protesti. Näiteks kirjutas Eesti terioloogide (imetajauurijate) seltsi esimees Tiit Maran pöördumises: „Imetajate osas pole sisuliselt arvestatud silla võimaliku olulise negatiivse mõjuga nii Liivi lahe kui Väinamere viigerhülge asurkonnale.”\nProtesteerisid ka näiteks Eesti Ornitoloogiaühing, Eestimaa Looduse Fond ning MTÜ Eesti Roheline Liikumine.\n"Keskkonnaamet arvestas heakskiitva otsuse tegemisel erinevate riikide ekspertide poolt kogutud teabega ning vaagis erinevate erialaühenduste esitatud väiteid ja aruande järelevalve jooksul ekspertidelt kogutud lisateavet," kinnitas Aet Truu.\nNüüd võib valitsus otsustada, millise ühendusviisiga Suurel väinal jätkatakse.\nEestimaa Looduse Fondi merekeskkonna kaitse spetsialist Aleksei Lotman ütles eile Lääne Elule, et keskkonnaameti heakskiit aruandele on kahetsusväärne. "Kas olete viimasel ajal Saaremaale sõitnud? See on ju kiire ja mugav. Võib-olla kaks korda aastas on pikad järjekorrad, aga aruanne ise ütleb ka, et parvlaevade lisamine tooks kaasa olulise ühenduse paranemise ja oleks viis korda odavam kui sild," ütles ta.\nTeisalt, kui on otsustatud, et kallis investeering on jõukohane, tuleks eelistada elusloodusele hoopis vähem kahjulikku tunnelit. "Tunnel on sillast ainult viiendiku võrra kallim. Ma ei mõista, miks silla viis korda kõrgem hind võrreldes praamidega ei ole argument, aga tunneli viiendiku võrra sillast kõrgem hind järsku on," küsis ta.\n"Välja pakutud silla keskkonnamõjude leevenduse meetmed on naljanumber," ütles Aleksei Lotman. "Me ei ole otsusega rahul. Kaalume edasisi samme."\nVõimalikke variantidena loetles ta kohtusseminekut, Euroopa komisjonile protesti esitamist ja lihtsalt läbirääkimisi valitsusega.\nValitsus algatas Saaremaa püsiühenduse kava koostamise 2006. aasta märtsis. Sama aasta septembris algatas majandus- ja kommunikatsiooniministeerium keskkonnamõju strateegilise hindamise. Mõjuaruanne avalikustati mullu mais ja juunis. Tänavu juulis esitas maanteeamet hindamisaruande keskkonnaametile heakskiitmiseks, kuid Keskkonnaamet pikendas KSH aruande osas otsuse tegemise tähtaega kuni tänaseni, et konsulteerida eksperdiga aruande sisu osas.\nLink aruandele: http://www.hendrikson.ee/et/avalikud-dokumendid/cat_view/44-maakondadevahelised-toeoed.html\nEelmine artikkelKõmsi rahvamaja peab toidupidu\nJärgmine artikkelLääne Elu paberleht 24. septembril\nsild oleks küll vajalik\nAlati on põhjusteks ikka kasumlikkus, so. raha või kahjulikkus loodusele. Kordagi pole aga toodud argumendiks ohutust inimese enda heaks. Kas pole juba küllalt kõikvõimalike tagajärgede likvideerimisest, kas ei võiks neid juba eos püüda vältida, kui selleks on võimalusi ja valikuid? Selle asemel aga arutletakse ainult selle üle, kas on ohutu loodusele ja palju see maksma läheb. Aga inimene ise? Kelle jaoks seda siis veel vaja on kui mitte inimestele endile?\nLõpuks ometi! Ei tahaks sitasti öelda, aga Leedole “simpel” ja teie, suured loodusekaitsjad käige õige kuupeale! Tehke omale kõigepealt selgeks, kumb rohkem loodust reostab, kas sild või need Leedo parvlaevad.


Lihttöölisi on töötute seas enim - Järva Teataja\nLihttöölisi on töötute seas enim\n11. oktoober 2017, 7:53\nSeptembri lõpu seisuga oli töötuna registreeritud 28 863 inimest, mis moodustab 16aastasest kuni pensioniealisest tööjõust 4,5%. Võrreldes eelmise kuuga septembris töötute arv mõneti vähenes.\nKuigi kokkuvõttes septembris registreeritud töötute arv vähenes, siis nagu eelmistel kuudel vähenenud töövõimega registreeritud töötute arv võrreldes eelneva kuuga veidi suurenes. Septembri lõpu seisuga oli vähenenud töövõimega inimesi registreeritud töötute hulgas 8824 ehk 31%.\nRegistreeritud töötuid olid septembris endiselt kõige rohkem Ida-Virumaal (9,2%) ja Valgamaal (8,4%) ning kõige vähem Harjumaal (3,3%) ja Saaremaal (3,5%). Kõige suurema osa eelnevalt töötanud registreeritud töötutest moodustasid septembri lõpus lihttöölised (23%), teenindus- ja müügitöötajad (18%) ning oskustöötajad ja käsitöölised (16%).\nKuu jooksul lisandus töötukassale vahendada 4578 uut tööpakkumist (65% neist läbi e-töötukassa). Kuu jooksul lisandunud tööpakkumiste arv oli eelneva kuuga võrreldes 12% väiksem ning aastataguse ajaga võrreldes 9% väiksem. Kuu jooksul vahendatavate töökohtade koguarv oli 10 022. Kõige suurema osa vahendatavatest töökohtadest moodustasid teenindus- ja müügitöötajatele (23%), lihttöölistele (22%) ning oskustöötajatele ja käsitöölistele (21%) pakutavad töökohad.


HomeNr. 54 - 2019 juuliKas ja miks süüa hommikul?\n30/07/2019 Nr. 54 - 2019 juuli 0\nElad maal või linnas, töötad või käid koolis, päevad algavad enamasti hommikusöögiga. Vähemalt nii on enamikule inimestele õpetatud, et tegusa päeva alguses on vaja tagada organismile toitaineid, mis võimaldavad vastu pidada ja terve olla.\nTänapäevastest tervislikke eluviise puudutavatest soovitustest on ehk kõige tähelepanuväärsem mõte, mis pooldab oskust kuulata eelkõige oma keha. Endine kaalujälgijate ja figuurisõprade rühmajuht, nüüdseks omanimelise tervisetoa kogemusnõustaja Liana Vahtra peab oluliseks süüa siis, kui kõht on tühi: „Hommikul söömine aitab seedimise küll tööle panna, aga ei ole tervislikkuse seisukohast enamikule inimestest oluline. Minule meeldib järgmine lähenemine – kuula oma keha ja söö siis, kui kõht on tühi! Kui see on õhtusest peost ikka veel täis, pole mõtet kohe hommikul toitu sisse pigistada, kui aga tunned hommikusöögi järele vajadust ja oled sellega harjunud – söö rahus.”\nKatseta ja tunneta\nEhkki hommikusööki peetakse päeva tähtsaimaks toidukorraks, on piisavalt ka neid, kellele hommikune söömine ei sobi. „Aastaid on inimesi teavitatud ja õpetatud, kui mitu korda päevas peab sööma, et seda tuleb teha kindlatel kellaaegadel jne, ent tegelikult aktsepteerib meie keha sellist režiimi, mida me ise talle pakume. Kui tunned pärast hommikust toidukorda endas palju energiat, siis on hommikusöök sulle tähtis, kui aga pigem vastupidi, siis mõtle selle vajalikkuse peale. Katseta, tunneta, kuidas sobib just sinule. Ja nii teegi!” rõhutab kogemusnõustaja.\nSeega oleneb konkreetsest inimesest ja tema vajadustest ka see, kas hommikusöögiks eelistatakse hommikuhelbeid, putru või hoopis muna peekoniga.\nHommikusöögiga on võimalik anda oma päevale suurepärane algus. Kui leiame aega viibida hetkes, nautida täisväärtuslikku ja maitsvat toitu, tunneme end ka ülejäänud päeva vältel paremini. Liana Vahtra sõnul on vaja söömiseks aega võtta: „Kui hommikusöögi juures veel midagi rõhutada, siis seda, et söögile võiks teadlikult keskenduda. Võta söömiseks aega, ole iga suutäie juures kohal ja naudi seda, mitte ära ampsa püstijalu ja midagi riidessepaneku ja autovõtmete otsimise vahele.” Tugev ja toekas kõhutäis\nTuntud telekokk Jamie Oliver jagab oma kodulehel positiivseid mälestusi lapsepõlvest, mil vanaema talle hommikusöögiks maitsvat ja toitvat putru valmistas. „Selle kombe võtsin endaga täiskasvanuellu kaasa ja kiidan siiani kaerahelveste kasulikke omadusi nagu kiudainesisaldus ja madal glükeemiline indeks. Ka annab soe hommikupuder kehale võimaluse jahedatel hommikutel ülessoojeneda. Kuigi sageli kritiseeritakse pudru üksluisust, on seda võimalik vältida, kui lisada pudrule erinevaid marju ja puuvilju, mis on olulised C-vitamiini allikad. Suurepärane lisandite kombinatsioon on banaan ja kaneel. Soojemal aastaajal võib pudru edukalt müsliga asendada. Aktiivsed treenijad ja jõusaali külastajad võiksid jälgida ka seda, et hommikusöök sisaldaks valku. Hommikusööki on mõistlik rikastada igasuguste seemnetega.” Liana Vahtra soovitab jälgida ka hommikusöögi toiteväärtust: „Kui juba hommikust süüa, siis võiks tähelepanu pöörata kasulikele rasvadele toidus, kuna osa vitamiine on rasvlahustuvad. Kui aga kõht kipub enne lõunat tühjaks minema, siis võiks hommikusöögis olla rohkem valku.”\nEnergiaallikas kogu päevaks\nHommikusöök võimaldab reguleerida organismi veresuhkru taset ja täidab füüsilise keha energiavarusid.\nHommikusöök võiks moodustada kuni 25% kogu päeva energiavajadusest.\nHommikusöögi söömine aitab parandada ajutegevust, soodustades keskendumis- ja mõtlemisvõimet, seetõttu on hommikusöök väga vajalik lastele.\nTervislik hommikusöök võimaldab tunda end õnnelikumana, kuna liiga pikad vahed toidukordades langetavad veresuhkrut ja see muudab meid tujukaks. Regulaarsed söögikorrad võimaldavad tunda end vähem stressis ja rohkem tasakaalukana.\nUuringute järgi on regulaarselt hommikusööki söövad inimesed saledamad. Kui jätta vahele hommikune toidukord, tehakse päeva jooksul rohkem ebatervislikke toiduvalikuid. Keha energiavaegus aeglustab ainevahetust. Valik mõnusaid hommikusöögi retsepte:\nSoojenda ahi 180 kraadini. Määri muffinivorm rohke või või kookosõliga või kasuta paberist muffinivorme. Klopi kausis lahti kaheksa muna, lisa juurde 100 gr küpset tükeldatud liha, 200 gr tükeldatud meelepäraseid köögivilju ja 5−6 sl vett ning maitsesta soola ja pipraga. Tõsta segu muffinivormidesse. Täida umbes 3/4 vormist, sest küpsedes muffin kerkib. Küpseta ahjus 18−20 minutit.\nKuumuta pann keskmise kuumuseni. Löö kausis lahti kuus muna, vala pannile ja kuumuta pidevalt segades. Vahepeal sega juurde kaks kahvliga purustatud banaani. Maitsesta jahvatatud ingveri ja kaneeliga.\nVajuta kolm banaani kahvliga puruks, samamoodi purusta ka 200 gr maasikaid (kui kasutatud külmutatud maasikaid, lase neil enne sulada). Vahusta kuus muna ning lisa sinna hulka purustatud banaanid ja maasikad. Vala segu kastrulisse ja kuumuta, kuni segu hakkab tükiliseks muutuma. Lisa 6−8 sl kookospiima ja sega minutike. Maitsesta puder kaneeliga.\nLõika üks suur lillkapsas tükkideks ja töötle see köögikombainis „riisiks”. Pane kogu lillkapsariis potti ja vala peale üks purk (400 ml) kookospiima. Vajadusel lisa vett, et mass oleks õhukese vedelikukihi all. Kuumuta pann keskmise kuumuseni. Klopi üks muna ja veel neli munavalget kahvliga lahti ning vala potti, vispelda hoogsalt. Lase pudrul podiseda, keeda, kuni saavutad meelepärase paksuse. Lisa maitse järgi kaneeli ja mett või vahtrasiirupit. Võid putru oma maitse järgi täiendada, lisades erinevaid pähkleid, seemneid, pähklivõid vms.\nPane blenderisse kaks muna, kaks munavalget, kaks banaani ja teelusikatäis kaneeli ning lase blenderil käia, kuni banaanid on täielikult püreeritud. Küpseta pannil madala kuumusel vähese õliga. Serveeri pannkooke marjade või pähklivõiga.\nAllikad: www.food.chinesecio.com, www.everydayhealth.com, www.jamieoliver.com


Kas kallima tehtud „maasikas“ kaelal võib tõepoolest tappa? - Forte - Põnevad tehnika- ja teadusmaailma uudised\nKas kallima tehtud „maasikas“ kaelal võib tõepoolest tappa?\nMehhiko juhtumiga mitteseotud "maasikad".\nMehhiklased väidavad, et võib.\nEelmisel kuul teatati nimelt, et üks Mexico Citys elav 17-aastane poiss langes perega õhtustades krampidesse ning suri hiljem. Kohaliku meedia sõnul oli põhjuseks just nimelt „maasikas“ (hispaania keeles chupeton), mille ta oli oma pruudilt saanud – tänu sellele tekkis tromb, mis jõudis poisi ajju ja põhjustas rabanduse.\nPopular Science küsis Ameerika hematoloogiaühingu presidendilt Charles Abramsilt, kui tõenäoline selline asi on. Abrams ütles, et kuigi see pole täiesti võimatu, on tõenäosus, et selline asi juhtuks, erakordselt väike. See võib juhtuda siis, kui inimese veresooned „maasika“ tegemise ajal rebenevad, ent seda saavutada on „maasika“ autoril väga keeruline.\nTrombid võivad tekkida nii verd südame suunas kandvates veenides kui ka südamest verd välja erinevatesse kehaosadesse kandvates arterites. Nende teket soodustab see, kui vere loomulik voolamiskiirus on häiritud.\nKui tromb tekib arteris, võib see viia selleni, et veri ei jõua enam näiteks ajju ja põhjuseks on insult. Enamjaolt on arterites tekkivad trombid põhjustatud ateroskleroosist ehk arterite lubjastumisest – see juhtub, kui rasv ja kolesterool ladestuvad ning arterid muutuvad jäigemaks ja kitsamaks. Kui tromb tekib veenis, on tavaliselt põhjuseks vigastus. Veenide seinad on õhemad kui arterite omad.\n„Ma olen väga üllatunud, et „maasikas“ võis seda põhjustada,“ lausus Abrams. „See peab olema väga tõsine trauma, et arteris tromb tekiks, palju tõsisem traumast, mida on vaja veenis trombi tekkeks.“\nSee pole ainuke raport juhtumist, kus „maasikas“ on trombi ja hiljem rabanduse põhjustanud. Aastal 2010 teatati juhtumist Uus-Meremaal, kus üks 44-aastane naine avastas, et tunneb end paar päeva pärast „maasika“ saamist jõuetuna ning ta vasak käsi jäi halvatuks. Ta sai terveks pärast seda, kui arstid talle verevedeldajaid välja kirjutasid. Arstid kirjeldasid juhtumit kui „ebatavalist nüri esemega põhjustatud traumat kaelale ja unearterile“.\nVeenides tekkinud trombid tavaliselt rabandust ei põhjusta, aga need võivad viia veenitromboosini- Samuti võivad veenides tekkinud trombid sattuda kopsu, mis on üsna ohtlik stsenaarium – võib tekkida kopsuemboolia, mis tähendab seda, et mõni veresoon kopsus ummistub ning verevarustuseta piirkonnas võib kude kärbuda.